یزیدی

**یزیدی** یا **ایزدی** بین النہرین کا کرد مذہبی اقلیتی گروہ اور شمالی بین النہرین کے مقامی لوگ ہیں، یہ لوگ قبیلے سے باہر شادی کے سخت خلاف ہیں۔ ان کا مذہب **یزدیت** ایک توحیدی اور دوسرے توحیدی مذاہب زرتشتیت، اسلام، مسیحیت اور یہودیت کا ملاپ ہے۔ اگر کوئی یزیدی کسی غیر یزدی سے شادی کر لے تو اس کو دائرہ مذہب سے خارج سمجھا جاتا ہے اور اس شخص کو خود کو یزیدی کہلوانے کی اجازت بھی نہیں ہے۔ یہ بنیادی طور پر شمالی عراق کے محافظہ نینوی میں آباد ہیں جو قدیم اشوریہ کا حصہ ہے۔ آرمینیا، جارجیا اور شام میں آباد یزیدی برادری میں 1990ء کی دہائی کے بعد خاصی کمی ہوئی ہے، کیونکہ یہ یورپ خاص کر جرمنی میں منتقل ہو گئے ہیں۔

عراقی شہر موصل کے مغرب میں واقع یزیدی برادری کے مرکزی علاقے کوہ سنجار میں اس یزیدیوں کے خلاف کارروائیاں جاری ہیں۔ ان کے بارے میں کچھ غلط فہمیاں بھی پائی جاتی ہیں۔ داعش کے شدت پسندوں کے خیال میں اس برادری کا تعلق بنو اُمیہ سے ہے، جب دوسرے اسے انتہائی غیر مقبول حکمران یزید بن معاویہ سے جوڑتے ہیں۔ جدید تحقیق سے معلوم ہوتا ہے کہ اس فرقے کا یزید بن معاویہ یا ایران کے شہر یزد سے کوئی تعلق نہیں ہے۔ تاہم جدید فارسی لفظ **ایزد** سے ہے جس کا مطلب خدا۔ **ایزدیز** نام کا عام مطلب خدا کے عبادت کرنے والے ہیں اور یزیدی بھی اپنے فرقے کا نام اسی طرح سے بیان کرتے ہیں۔

## عقائد و نظریات
اس مذہب کے لوگ خدا کو یزدان کہتے ہیں اور اس کا اتنا اعلیٰ مقام مانا جاتا ہے کہ اس کی براہ راست عبادت نہیں کی جا سکتی۔ یزدان کو متحرک طاقت کا مالک سمجھا جاتا ہے اور وہ زمین کا نگہبان نہیں بلکہ خالق سمجھا جاتا ہے۔ اور اس سے سات عظیم روحانی طاقتیں نکلی ہیں جن میں ایک مور فرشتہ ملک طاؤس ہے اور جو خداوندی احکامات پر عمل درآمد کراتا ہے۔ ملک طاؤس کو خدا کا ہمزاد تصور کیا جاتا ہے۔ یزیدی ملک طاؤس کی دن میں پانچ بار عبادت کرتے ہیں۔ یزیدیوں کے نزدیک ملک طاؤس کا دوسرا نام شیطان ہے، جو عربی میں ابلیس کو کہتے ہیں اور اسی وجہ سے یزیدی فرقے کو **شیطان** کی عبادت کرنے والا کہا جاتا ہے۔

یزیدی قرآن اور بائبل کا احترام کرتے ہیں لیکن ان کی اپنی روایات زبانی ہی ہیں۔ رازداری کی وجہ سے یزیدی فرقے کے بارے میں غلط فہمیاں بھی پائی جاتی ہیں کہ اس فرقے کا تعلق پارسی مذہب سے بھی بیان کیا جاتا ہے، جس میں یہ روشنی اور تاریکی کے علاوہ سورج تک کی پوجا کرتے ہیں۔ یزیدی عقائد کے مطابق روح ایک جسم سے دوسرے میں منتقل ہوتی ہے اور بار بار پیدائش کا عمل روح کو خالص بناتا ہے۔ موجودہ تحقیق کے مطابق اگرچہ ان کے عبادت خانے سورج کی تصاویر سے سجائے جاتے ہیں اور ان کی قبروں کا رخ مشرق کی جانب سے طلوع آفتاب کی طرف ہوتا ہے، تاہم ان کے عقیدے میں اسلام اور مسیحیت کے کئی جز شامل ہیں۔

## رسومات
شادی کی تقریب میں یزیدی راہب روٹی دو حصوں میں تقسیم کر کے ایک حصہ دولہا اور ایک حصہ دلہن کو دیتا ہے۔ شادی کی تقریب میں دلہن سرخ لباس پہنتی ہے۔ دسمبر میں یزیدی راہب سے سرخ شراب پینے کے بعد تین دن روزہ رکھتے ہیں۔ 15 سے 20 دسمبر کے دوران یہ موصل کے شمال میں واقع وادی لالش میں **[[شیخ عدی بن مسافر]]** کے مزار پر جاتے ہیں اور وہاں دریا میں مذہبی رسومات ادا کرتے ہیں جس میں جانوروں کی قربانی بھی شامل ہے۔ کسی بھی یزیدی کی بدترین سزا یہی ہو سکتی ہے کہ اسے برادری سے خارج کیا جائے اور اس کا مطلب ہوتا ہے اس کی روح کا خالص ہونے کا عمل رک جاتا ہے۔ اسی وجہ سے یزیدیوں کا کسی دوسرا مذہب اختیار کرنے کا سوال ہی پیدا نہیں ہوتا۔

## تصاویر

فائل:Yezidischld.JPG|یزیدی رہنما بین النہرین میں ملاقات، انیسویں صدی
فائل:Yazidism08.jpg|یزیدی مرد
فائل:Yezidismardino.JPG|یزیدی، انیسویں صدی
فائل:Yezidi Man-2.png|یزیدی مرد روایتی لباس میں
فائل:Yezidi Woman-2.png|یزیدی خاتون روایتی لباس میں
فائل:Dergehê perestgeha Lalishê 1 2012.JPG|یزیدی عبادت گاہ
فائل:Lalish.jpg|لالش میں شیخ عدی بن مسافر کا مزار
فائل:YezidiTemple.JPG|کوہ سنجار پر **چیرمیرا** (چالیس مرد)، یزیدی مقدس مقام
فائل:USSHER(1865) p454 GATE OF YEZEEDI TEMPLE SHEIKH ADI.jpg|شیخ عدی بن مسافر کے مزار کا دروازہ


## بیرونی روابط

* یزیدی کون ہیں۔ بی بی سی اردو
* "کون، کیا، کیوں: یزیدی کون ہیں?" بی بی سی نیوز میگزین مانیٹر، 7 اگست 2014
* فرانس کے یزیدی
* امتزاج ضدین کی ایک مثال
* *[http://www.sacred-texts.com/asia/rty/index.htm یزیدیوں کے مذہبی اصول کی تحقیقات]* از جارج پرسی بیجر (1852)۔
* *[http://www.sacred-texts.com/asia/sby/index.htm شیطان کی عبادت: مقدس کتابیں اور یزیدیوں کی روایات]* از اسیا جوزف (1919)۔
* *[https://web.archive.org/web/20050110091415/http://www.mellenpress.com/emp/mellenpress.cfm?bookid=1585&pc=9 یزیدیت: اس کا پس منظر، رسومات اور متن روایت]* از فلپ جی کرینبروک (1995)۔ ISBN 0-7734-9004-3.
* *[http://www.pen-kurd.org/englizi/zorab/zorab-SheikhAdi-Sufizm.html شیخ عدی تصوف اور کرد]*، از ڈاکٹر زوراب علویان۔
* "یزیدی ہونا"
* ترجمہ میں گم، ایک یزیدی کے ساتھ انٹرویو از مائیکل یون (جون 6, 2005)۔
* کائنات کا آغاز
* "آرمینیا: یزیدی شناختی جنگ"
* یزیدی اور یزدانی
* یزیدی ویب
* "متبادل مذاہب پروفائل"
* 
* 
* 

## حوالہ جات

زمرہ:یزیدی
زمرہ:آرمینیا کے نسلی گروہ
زمرہ:ایران میں مذہب
زمرہ:ایرانی مذاہب
زمرہ:ترکیہ کے نسلی گروہ
زمرہ:ترکیہ میں مذہب
زمرہ:توحیدی مذاہب
زمرہ:جارجیا کے نسلی گروہ
زمرہ:جرمنی کے نسلی گروہ
زمرہ:روس کے نسلی گروہ
زمرہ:سوریہ کے نسلی گروہ
زمرہ:عراق کے نسلی گروہ
زمرہ:عراق میں مذہب
زمرہ:باطنیت
زمرہ:کردستان میں مذہب
زمرہ:مشرق وسطی کے نسلی گروہ
زمرہ:نسلی مذہبی گروہ
زمرہ:کرد شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:عراقی یزیدی
زمرہ:تاریخ آرمینیا
زمرہ:بین النہرینی مذہب
زمرہ:کردی زبان
زمرہ:آرمینیا میں مذہب
زمرہ:عراق میں یزیدی